La Junta de Govern Local aprova el contracte d'obres i la direcció per a la millora del CEE Sant Cristòfol
21 de maig 2021

​La Junta de Govern Local ha aprovat hui, 21 de maig, l'adjudicació els contractes d'execució d'obres i la direcció de les mateixes per a posar en marxa la rehabilitació i millora del Centre d'Educació Especial Sant Cristòfol. El contracte s'executarà d'acord amb el projecte d'execució de reforma i millora en el col·legi, finançat per la Generalitat Valenciana amb càrrec a les ajudes EDIFICANT. Es tracta de la segona obra del projecte Edificant després de l'IES núm. 5.

La licitació del contracte d'obres i millora s'ha adjudicat a l'empresa DOALCO S.A., per un import de 885.678 €, IVA inclòs. D'altra banda, ja que es tracta de dos contractes diferents, el contracte de serveis de direcció d'obra, direcció d'instal·lacions, direcció d'execució material, coordinació de seguretat i salut i seguiment de control de qualitat per a l'obra de reforma i millora s'ha adjudicat a COR ASOC S.L., per un import de 10.886 €, IVA inclòs.

L'objectiu és iniciar les obres quan acabe el curs escolar. Els treballs que es realitzaran consistixen en l'adequació de l'edifici, que data de l'any 1948, i disposa d'una superfície construïda de 3.280 m². El projecte realitzarà instal·lacions que afecten l'interior del centre, així com actuacions que tenen a veure amb la millora en l'accessibilitat.

El delegat de Contractació, Javier Raro, ha manifestat que «**és una satisfacció anar avançant en aquest gran projecte, que permetrà renovar gran part de les instal·lacions educatives del nostre municipi. L'objectiu és ara preparar l'inici d'obra perquè quan els alumnes i les alumnes abandonen el col·legi durant l'estiu puguen començar-se les obres. D'aquesta manera fem un pas més. També estem finalitzant la redacció del projecte de l'Aulari d'Infantil del Col·legi Victoria i Joaquín Rodrigo, que és el tercer projecte que ja tenim en marxa sobre el Edificant**».

Per part seua, el delegat d'Educació, José Manuel Tarazona, ha explicat que: «**gràcies al Pla Edificant, al treball coordinat entre la Conselleria d'Educació i l'Ajuntament, estem a punt de començar les obres d'adequació del Col·legi Sant Cristòfol, tan necessari per a la inclusió educativa i social en el nostre municipi. És la segona intervenció que fem del Pla Edificant a Sagunt, fruit del treball de diferents departaments**».

 ​

  

 ![Imagen sin texto alternativo.](/media/zkihdq5g/100c_minisantcristofol.jpg)

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-local-aprova-el-contracte-d-obres-i-la-direccio-per-a-la-millora-del-cee-sant-cristofol/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-local-aprova-el-contracte-d-obres-i-la-direccio-per-a-la-millora-del-cee-sant-cristofol/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-local-aprova-el-contracte-d-obres-i-la-direccio-per-a-la-millora-del-cee-sant-cristofol/ "Linked In")
*   [](mailto:?body=https://aytosagunto.es/va/actualitat/la-junta-de-govern-local-aprova-el-contracte-d-obres-i-la-direccio-per-a-la-millora-del-cee-sant-cristofol/)